Številka: 354-11/2025

Datum: 14.2.2025

**RAZPISNA DOKUMENTACIJA**

**ZA DODELITEV NEPOVRATNIH FINANČNIH SREDSTEV ZA NAKUP IN VGRADNJO MALIH KOMUNALNIH ČISTILNIH NAPRAV**

**V OBČINI METLIKA ZA LETO 2025**

VSEBINA RAZPISNE DOKUMENTACIJE:

1. VSEBINA RAZPISA

2. PRIJAVNI OBRAZEC

3. VZOREC POGODBE

**1. VSEBINA RAZPISA**

Na podlagi 26. člena Statuta Občine Metlika (Ur. l. RS, št. 79/2016), določil Pravilnika o dodelitvi nepovratnih finančnih sredstev za namen nakupa in vgradnje malih komunalnih čistilnih naprav v Občini Metlika (Ur. l. RS, št. 98/2013, 39/2023 in 42/2023), Operativnega programa odvajanja in čiščenja komunalne odpadne vode v občini Metlika, februar 2022 in Odloka o proračunu Občine Metlika za leto 2025 (Ur. l. RS, št. 5/2025) Občina Metlika, Mestni trg 24, 8330 Metlika objavlja

**JAVNI RAZPIS**

**za dodelitev nepovratnih finančnih sredstev za nakup in vgradnjo malih komunalnih čistilnih naprav v Občini Metlika za leto 2025**

1. **PREDMET RAZPISA**

Predmet razpisa je sofinanciranje nakupa in vgradnje malih komunalnih čistilnih naprav (v nadaljevanju: MKČN) velikosti do 50 PE (populacijskih enot) za čiščenje komunalne odpadne vode iz enostanovanjskih in večstanovanjskih stavb na poselitvenih območjih Občine Metlika, na katerih ni predvidene gradnje javnega kanalizacijskega sistema v skladu z Operativnim programom odvajanja in čiščenja komunalne odpadne vode v občini Metlika, februar 2022 (v nadaljevanju: operativni program).

Pravilnik o dodelitvi nepovratnih finančnih sredstev za namen nakupa in vgradnje malih komunalnih čistilnih naprav v Občini Metlika (Ur. l. RS, št. 98/2013, 39/2023 in 42/2023) in Operativni program odvajanja in čiščenja komunalne odpadne vode v občini Metlika, februar 2022, sta sestavni del tega razpisa.

1. **POGOJI ZA PRIDOBITEV SREDSTEV**

Osnovni pogoji za pridobitev sredstev:

Upravičenci po tem razpisu so upravičene fizične osebe, ki so lastnice stanovanjske ali večstanovanjske stavbe, v kateri imajo stalno prebivališče. Stanovanjske oziroma večstanovanjske stavbe se morajo nahajati na območju Občine Metlika in izven območij poselitve znotraj katerih se predvideva odvajanje in čiščenje komunalnih odpadnih vod z javno kanalizacijo in javno čistilno napravo v skladu z operativnim programom.

Do sredstev niso upravičene fizične osebe, ki so lastnice stanovanjske ali večstanovanjske stavbe v območju poselitve znotraj katerih se predvideva odvajanje in čiščenje komunalnih odpadnih vod z javno kanalizacijo in javno čistilno napravo.

Do sredstev tudi niso upravičene pravne osebe.

Ostali pogoji za pridobitev sredstev:

- MKČN mora biti vgrajena in v funkciji obratovanja;

* MKČN mora imeti certifikat oziroma listino o skladnosti izdelka z zahtevami glede doseganja mejnih vrednosti parametrov odpadnih vod, kot jih predpisuje Uredba o odvajanju in čiščenju komunalne odpadne vode (Uradni list RS, št. 98/2015, 76/2017, 81/2019, 194/2021 in 44/2022 – ZVO-2);
* obratovanje MKČN je v skladu z določbami v prejšnji alineji navedene uredbe, kar vlagatelj dokazuje z analiznim izvidom prvih meritev (iz katerega mora biti razvidno, da izmerjena vrednost parametrov onesnaženosti na iztoku, ki so predmet prvih meritev, ne presega mejnih vrednosti) in Poročilom Komunale Metlika o pregledu čistilne naprave;
* objekt enostanovanjske ali večstanovanjske stavbe mora biti izven območij poselitve znotraj katerih se predvideva izgradnja javne kanalizacije. Informacije o teh območjih so razvidne iz operativnega programa, lahko pa si jih vlagatelj pridobi na Občini Metlika na naslovu: [irena.svajger@metlika.si](mailto:irena.svajger@metlika.si) ali Komunali Metlika d.o.o. na naslovu: [ogulin@komunala-metlika.si](mailto:ogulin@komunala-metlika.si);
* lokacija objekta MKČN mora biti definirana z zemljiško parcelo. Vlagatelj mora razpolagati z lastniško pravico nad zemljiščem, na katerem je postavljena MKČN. V kolikor vlagatelj ni lastnik zemljišča na katerem je postavljena MKČN, si mora predhodno pridobiti služnostno/e pogodbo/e, overjeno/e pri notarju;
* veljavno gradbeno dovoljenje za stanovanjski objekt zgrajen po letu 1967 ali za stanovanjski objekt zgrajen pred letom 1967 potrdilo Upravne enote, da ima objekt na podlagi določil Zakona o graditvi objektov uporabno dovoljenje;
* vlogi morajo biti priloženi računi, iz katerih morajo biti razvidni stroški nakupa in vgradnje MKČN, ter dokazila o plačilu računov.

1. **SOFINANCIRANJE**

Upravičencem se za posamezno stanovanjsko oziroma večstanovanjsko stavbo dodelijo finančna sredstva v višini 50% nabavne vrednosti male komunalne čistilne naprave z DDV, vendar ne več kot 1.500,00 EUR. V primeru čiščenja odpadnih voda iz več stanovanjskih stavb z eno skupno malo komunalno čistilno napravo je do sredstev upravičena vsaka posamezna stavba v višini 50 % nabavne vrednosti male komunalne čistilne naprave z DDV, vendar ne več kot 1.500,00 EUR.

1. **VIŠINA SREDSTEV**

Sredstva so zagotovljena v proračunu Občine Metlika za leto 2025, pod proračunsko postavko 15048 – sofinanciranje malih čistilnih naprav, v višini 15.000,00 EUR.

Sredstva se dodeljujejo upravičencem po vrstnem redu prispelih popolnih vlog do porabe proračunskih sredstev tekočega leta za ta namen.

Upravičenci, kateri so podali popolno vlogo v tekočem letu in zaradi porabe sredstev niso prejeli sredstev, imajo ob ponovni prijavi na razpis v naslednjem letu prednost v vrstnem redu.

1. **UPRAVIČENI STROŠKI**

Upravičeni stroški so stroški, ki so nastali do oddaje vloge in se jih izkazuje s kopijami računov in dokazili o plačilu.

Upravičeni stroški so stroški nakupa in vgradnje MKČN.

Naložba mora biti zaključena pred vložitvijo vloge.

1. **VSEBINA VLOGE**

Upravičenec mora vložiti popolno vlogo z vsemi zahtevanimi obrazci in prilogami. Razpisna dokumentacija je na razpolago na spletnih strani Občine Metlika ([www.metlika.si](http://www.metlika.si)) pod rubriko Javni razpisi in druge javne objave.

Kontaktna oseba za dodatne informacije v zvezi z razpisom: Irena Švajger, 07/36 37 419 ali [irena.svajger@metlika.si](mailto:irena.svajger@metlika.si).

1. **ROK IN NAČIN PRIJAVE**

Kandidat vloži vlogo z vsemi dokazili osebno ali po pošti na naslov: Občina Metlika, Mestni trg 24, 8330 Metlika.

**Rok za prijavo na javni razpis se zaključi 15. oktobra 2025**. Za pravočasne se bodo štele tudi prijave, ki bodo zadnji dan roka priporočeno oddane na pošto.

Prijavni obrazec z zahtevano dokumentacijo mora biti oddan v zaprti kuverti s pripisom **»**NE ODPIRAJ – PRIJAVA NA JAVNI RAZPIS MČN 2025«. Na hrbtni strani mora biti naveden naslov vlagatelja.

Upoštevale se bodo vloge, ki bodo pravočasno oddane, s pravilno izpolnjenimi obrazci in vsemi zahtevanimi prilogami.

1. **POSTOPEK OBRAVNAVE VLOG**

Odpiranje vlog ne bo potekalo javno. Tri članska strokovna komisija bo vse prejete vloge odpirala in obravnavala po časovnem zaporedju prispetja, praviloma enkrat mesečno. Če vloga ob vložitvi ne bo popolna, bo prijavitelj pozvan, da jo v roku 8 dni dopolni. Nepopolne vloge, ki jih prijavitelji ne bodo dopolnili, bodo zavržene.

Prejete vloge se bodo obravnavale po časovnem zaporedju prispetja vloge. V primeru, da bo prispelih popolnih vlog več kot je na voljo razpoložljivih sredstev, bodo imele prednost vloge, ki bodo prispele prej.

O izidu javnega razpisa bodo prijavitelji obveščeni s sklepom. Po izdanem sklepu bo z vsakim upravičencem sklenjena pogodba o dodelitvi sredstev in ostalih medsebojnih obveznostih in pravicah.

**IX. NADZOR IN SANKCIJE**

V primeru, da se ugotovi, da sredstva niso bila porabljena za namen za katerega so bila dodeljena ali da so bila dodeljena na podlagi neresničnih podatkov oziroma je prejemnik prekršil druga določila pogodbe, je prejemnik dolžan vrniti dodeljena sredstva v enkratnem znesku skupaj s pripadajočimi zakonskimi zamudnimi obrestmi za obdobje od dneva nakazila dalje.

Številka: 354-11/2025 Martina Legan Janžekovič

Datum: 14.2.2025 županja Občine Metlika

**2. PRIJAVNI OBRAZEC**

**VLOGA – PRIJAVNI OBRAZEC**

**ZA DODELITEV NEPOVRATNIH FINANČNIH SREDSTEV ZA NAKUP IN VGRADNJO MKČN V OBČINI METLIKA ZA LETO 2025**

|  |  |  |  |  |  |
| --- | --- | --- | --- | --- | --- |
| 1. Osnovni podatki vlagatelja - lastnika stanovanjskega objekta iz katerega se odvaja odpadna voda na MKČN | | | | | |
| Ime in priimek: | |  | | | |
| Rojen/a: |  | | | EMŠO: |  |
| Stalno prebivališče  (ulica in kraj): | | |  | | |
| Davčna številka: | | |  | | |
| Številka TRR za nakazilo sredstev: | | | |  | |
| Telefon |  | | | e-pošta: |  |

|  |  |  |  |
| --- | --- | --- | --- |
| 2. Podatki o stanovanjskem objektu iz katerega se odvaja odpadna voda na MKČN | | | |
| Naslov: |  | | |
| Katastrska občina: |  | Parcelna številka : |  |
|  | | | |
| Čiščenje se bo izvajalo (ustrezno obkrožite): | | | |
| 1. En objekt – ena MKČN | | | |
| 1. Več objektov – ena MKČN (vpišite ime, priimek in naslov soinvestitorjev) | | | |
|  | | | |
|  | | | |
|  | | | |
|  | | | |
|  | | | |

|  |  |  |  |
| --- | --- | --- | --- |
| 3. Podatki o MKČN | | | |
| Proizvajalec: |  | | |
| Vrsta in tip: |  | | |
| Leto vgradnje: |  | Pričetek obratovanja: |  |
| Vrednost MKČN z DDV v EUR: |  | | |
| Katastrska občina: |  | Parcelna številka: |  |

|  |  |  |
| --- | --- | --- |
| 4. Obvezne priloge | | |
| ustrezno obkroži | | |
| 1. certifikat oziroma listina o skladnosti MKČN z zahtevami glede doseganja mejnih vrednosti parametrov odpadnih vod, kot jih predpisuje Uredba o odvajanju in čiščenju komunalne odpadne vode (Uradni list RS, št. 98/15, 76/17, 81/19 in 194/21) | DA | NE |
| 1. pozitivna ocena obratovanja MKČN (analizni izvid prvih meritev iz katerega mora biti razvidno, da izmerjena vrednost parametrov onesnaženosti na iztoku, ki so predmet prvih meritev, ne presega mejnih vrednosti in Poročilo Komunale Metlika o pregledu čistilne naprave) | DA | NE |
| 1. kopija notarsko overjene služnostne pogodbe v primeru, če vlagatelj ne razpolaga z lastniško pravico na zemljišču na katerem je zgrajena MKČN | DA | NE |
| 1. dokazilo, da je stanovanjski objekt legalno zgrajen (kopija veljavnega gradbenega dovoljenja ali potrdil Upravne enota, da ima objekt, ki je bil zgrajen pred letom 1967, uporabno dovoljenje) | DA | NE |
| 1. dokazila o nastalih in poravnanih stroških nakupa in vgradnje MKČN (kopije računov, iz katerih morajo biti razvidni stroški nakupa in vgradnje MKČN, ter kopije dokazil o plačilu računov) | DA | NE |

**Izjavljam:**

* da sem preučil/a besedilo razpisa, razpisno dokumentacijo in vzorec Pogodbe o sofinanciranju nakupa in vgradnje male komunalne čistilne naprave in sprejemam vse pogoje in ostale zahteve kot izhajajo iz navedene dokumentacije;
* da bom v primeru nenamenske porabe sredstev, navajanju neresničnih podatkov ali nespoštovanju pogodbenih določil, vrnil/a vsa prejeta sredstva skupaj z zakonskimi zamudnimi obrestmi od dneva nakazila do dneva vračila;
* da so vsi podatki, navedeni v vlogi resnični, točni, popolni in skladni s pogoji in namenom iz razpisa, za kar prevzemam tudi vso odgovornost in morebitne posledice.

Kraj in datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ Podpis:

**3. VZOREC POGODBE**

1. **Občina Metlika, Mestni trg 24, 8330 Metlika**, ki jo zastopa županja Martina Legan Janžekovič,

* ID za DDV: SI74906275
* matična številka: 5881374
* transakcijski račun: 01273-0100016016 pri Banki Slovenije

in

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (ime in priimek ter prebivališče) (v nadaljevanju: upravičenec)

* davčna številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* EMŠO: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* številka TRR: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_odprt pri \_\_\_\_\_\_\_\_\_\_\_\_\_\_\_\_\_\_\_\_\_\_

skleneta in dogovorita naslednjo

**POGODBO**

**o sofinanciranju nakupa in vgradnje male komunalne čistilne naprave**

1. člen

Pogodbeni stranki uvodoma ugotavljata:

* da je Občina Metlika objavila Javni razpis za dodelitev nepovratnih finančnih sredstev za nakup in vgradnjo malih komunalnih čistilnih naprav v Občini Metlika za leto 2025,
* da je upravičenec pravočasno oddal vlogo za sofinanciranje nakupa in vgradnje male komunalne čistilne naprave,
* da je Občina Metlika upravičencu na podlagi popolne vloge izdala sklep št. \_\_\_\_\_\_\_\_\_\_\_, z dne \_\_\_\_\_\_\_\_\_\_ o dodelitvi sredstev v višini \_\_\_\_\_\_\_\_\_\_\_ EUR.

2. člen

Upravičenec je vgradil malo komunalno čistilno napravo na naslednji lokaciji:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

3. člen

Upravičenec se zavezuje, da:

- bo glede obratovanja male komunalne čistilne naprave upošteval veljavne predpise,

- bo zagotavljal njeno redno in izredno vzdrževanje,

- bo dokumentacijo, ki je določena z javnim razpisom in to pogodbo, hranil še najmanj 5 let po izplačilu sredstev.

4. člen

Občina Metlika se zaveže, da bo upravičencu nakazala sredstva v višini \_\_\_\_ EUR v roku 30 dni od dneva prejema te pogodbe, podpisane s strani upravičenca, na transakcijski račun upravičenca, št.\_\_\_\_\_\_\_\_\_\_\_\_\_\_\_ , odprt pri\_\_\_\_\_\_\_\_\_\_\_\_\_\_\_\_\_\_\_.

Finančna sredstva se zagotovijo iz proračunske postavke 15048 – sofinanciranje malih čistilnih naprav – konto 431400.

5. člen

V primeru, da se ugotovi, da sredstva niso bila porabljena za namen za katerega so bila dodeljena ali da so bila dodeljena na podlagi neresničnih podatkov oziroma je upravičenec prekršil druga določila pogodbe, se upravičenec zavezuje vrniti dodeljena sredstva v enkratnem znesku skupaj s pripadajočimi zakonskimi zamudnimi obrestmi za obdobje od dneva nakazila dalje.

6. člen

Pogodbeni stranki bosta morebitne spremembe in dopolnitve te pogodbe dogovorili v pisni obliki s sklenitvijo aneksa k tej pogodbi.

7. člen

Pogodbeni stranki bosta morebitne spore uredili sporazumno. Če v tem ne uspeta, rešuje spore, ki izvirajo iz te pogodbe, krajevno in stvarno pristojno sodišče.

8. člen

Pogodba je sklenjena v treh (3) enakih izvodih, od katerih prejme Občina Metlika dva (2) izvoda, enega (1) pa upravičenec.

9. člen

Pogodba stopi v veljavo z dne podpisa obeh pogodbenih strank.

Številka: 354-11/2025

Datum: Datum:

UPRAVIČENEC OBČINA METLIKA \_\_\_\_\_\_\_\_\_\_\_\_\_\_\_\_\_\_\_\_\_\_\_\_ Martina Legan Janžekovič, županja